ನೋಡುಗರನ್ನೆಲ್ಲ ಗಿರಕಿ ಹೊಡೆಸಲು ರೆಡಿಯಾಯ್ತು ಗಿರ್ ಗಿಟ್ಲೆ!

ಬೆಂಗಳೂರು: ಇದೇ ಮಾರ್ಚ್ 15ರಂದು ಬಿಡುಗಡೆಗೆ ರೆಡಿಯಾಗಿರೋ ಗಿರ್ ಗಿಟ್ಲೆ ಈಗ ಪ್ರೇಕ್ಷಕರ ನಡುವಿನ ಹಾಟ್ ಟಾಪಿಕ್. ಈ ಚಿತ್ರದ ನಿರ್ದೇಶಕ ರವಿಕಿರಣ್ ರಿಯಲ್ ಸ್ಟಾರ್ ಉಪೇಂದ್ರ ಅವರ ಗರಡಿಯಲ್ಲಿಯೇ ಪಳಗಿಕೊಂಡವರು. ಹಾಗಿದ್ದ ಮೇಲೆ ಈ ಸಿನಿಮಾದಲ್ಲಿಯೂ ಹೊಸತನ ಗ್ಯಾರೆಂಟಿ ಎಂಬ ನಂಬಿಕೆ ಜನರಲ್ಲಿದೆ. ಈಗಾಗಲೇ ಹೊರ ಬಂದಿರೋ ಟ್ರೈಲರ್, ಪ್ರೋಮೋ ಮತ್ತು ಪೋಸ್ಟರ್ ಗಳು ಅದನ್ನು ನಿಜವಾಗಿಸೋ ಲಕ್ಷಣಗಳನ್ನೇ ರವಾನಿಸಿವೆ.

ರವಿಕಿರಣ್ ಅವರು ಒಂದಿಡೀ ಚಿತ್ರವನ್ನು ಎಲ್ಲ ಥರದಲ್ಲಿಯೂ ಡಿಫರೆಂಟಾಗಿರಬೇಕೆಂಬ ಛಲದೊಂದಿಗೇ ರೂಪಿಸಿದ್ದಾರೆ. ಕಥೆ, ಸಂಭಾಷಣೆ ಮತ್ತು ತಾಂತ್ರಿಕವಾಗಿಯೂ ಕೂಡಾ ಈ ಸಿನಿಮಾ ಬಹು ಮುಖ್ಯವಾಗಿ ದಾಖಲಾಗಲಿದೆಯಂತೆ. ಈ ಸಿನಿಮಾದ ಅಸಲೀ ಶಕ್ತಿಯೇ ಸ್ಕ್ರೀನ್ ಪ್ಲೇ. ಮತ್ತೊಂದು ಶಕ್ತಿ ಸಮ್ಮೋಹಕವಾದ ಸಂಭಾಷಣೆ!

ಈಗಾಗಲೇ ಟ್ರೈಲರ್ ಮತ್ತು ಪ್ರೋಮೋಗಳ ಮೂಲಕ ಗಿರ್ ಗಿಟ್ಲೆ ಡೈಲಾಗುಗಳು ಪ್ರೇಕ್ಷಕರನ್ನು ಗಿರಕಿ ಹೊಡೆಸಿವೆ. ನೇರಾ ನೇರ ಕನೆಕ್ಟ್ ಆಗುವಂಥಾ, ಹಾಸ್ಯದೊಂದಿಗೇ ಕಚಗುಳಿಯಿಡುವ ಶಾರ್ಪ್ ಡೈಲಾಗ್ ಗಳಿಗೆ ಜನ ಮಾರು ಹೋಗಿದ್ದಾರೆ. ಈ ಮೂಲಕ ಚಿತ್ರ ತಂಡ ಸ್ಯಾಂಪಲ್ ಮಾತ್ರ ಬಿಟ್ಟು ಕೊಟ್ಟಿದೆ. ಒಟ್ಟಾರೆ ಚಿತ್ರದುದ್ದಕ್ಕೂ ಇಂಥಾ ಮಜವಾದ ಡೈಲಾಗುಗಳಿವೆಯಂತೆ.

ಚಿತ್ರ ಬಿಡುಗಡೆಯಾದ ನಂತರದಲ್ಲಿ ಅದರಲ್ಲಿನ ಡೈಲಾಗುಗಳೆಲ್ಲ ವೈರಲ್ ಆಗೋದು ಗ್ಯಾರೆಂಟಿ ಎಂಬ ಭರವಸೆ ಚಿತ್ರತಂಡದಲ್ಲಿದೆ. ಇದೇ ಮಾರ್ಚ್ 15ರಂದು ರಾಜ್ಯಾದ್ಯಂತ ಈ ಚಿತ್ರ ತೆರೆ ಕಾಣಲು ರೆಡಿಯಾಗಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv